TULTA JERUSALEMISTA
Shalom, rakkaat veljet ja sisaret, -
mukava nähdä teitä Herran huoneessa!
Tänään jatkan opetusta Jumalan siunauksesta.
Luetaan yhdessä 5. Moos. 28.
5. Moos. 28:1: -
"Jos kuulet Herran, sinun Jumalasi, ääntä -
ja pidät tarkoin kaikki hänen käskynsä, -
jotka minä tänä päivänä sinulle annan, -
niin Herra, sinun Jumalasi, asettaa sinut korkeammaksi -
kaikkia kansoja maan päällä.
Ja kaikki nämä siunaukset tulevat sinun osaksesi ja saavuttavat sinut, -
jos kuulet Herran, sinun Jumalasi, ääntä."
Mikä siis on tärkeää?
Ensinnäkin se, -
että Jumalan meille antaman siunauksen toteutuminen -
riippuu meistä itsestämme.
Usein ajatellaan, -
että koska olemme syntyneet uudesti Uudessa liitossa, -
siunaukset riippuvat vain Herrasta. Se ei ole totta.
Ef. 1:3: -
"Ylistetty olkoon meidän Herramme Jeesuksen Kristuksen Jumala ja Isä, -
joka on siunannut meitä taivaallisissa -
kaikella hengellisellä siunauksella Kristuksessa.."
Se siunaus on taivaassa, -
ja sen täytyy tulla sieltä maan päälle ja toteutua elämässämme.
Jumalan siunaukset "saavuttavat sinut".
Niitä ei tarvitse etsiä. Ne tulevat, jos teet sen, mitä pitää.
Mitä siis?
"Jos kuulet Herran, sinun Jumalasi, ääntä..."
Kaikkein tärkeintä on -
kuunnella Jumalan ääntä.
Muistelkaamme kertomusta kuningas Salomosta.
Salomo oli ihmisistä viisain.
Rabbien mukaan Salomo oli niin viisas, -
että vain tuleva Messias olisi häntä viisaampi.
Salomo oli siis viisaudeltaan vain yhden asteen Messiaan alapuolella.
Mistä Salomon viisaus oli peräisin?
Hän esitti Jumalalle mielenkiintoisen pyynnön.
"Anna sentähden palvelijallesi kuuliainen sydän..."
Salomo ymmärsi, mikä on tärkeintä.
Tietenkin hän ymmärsi, koska hän oli lukenut Jumalan Sanaa, Tooraa.
Hän tiesi, että Jumalan kuuleminen oli tärkeämpää -
kuin onni ja rikkaus.
Jumalan kuuleminen on tärkeämpää kuin kaikki maailman rikkaudet.
Hän pyysi kuuliaista sydäntä kuullakseen Herran ääntä, -
koska Herra tietää parhaiten, sillä Hän on luonut meidät.
Hän voi ohjata meidät parempaan elämään.
Mitä siunaus oikeastaan on?
Se on kasvua ja yltäkylläisyyttä.
Se ei ole vain rikkautta ja terveyttä, vaan paljon enemmän.
Se on vaeltamista Herran armossa ja mielisuosiossa.
Kerron siitä esimerkin.
Naapurisi on syntynyt samana vuonna ja päivänä kuin sinä.
Hän oli samassa lastentarhassa ja koulussa.
Opiskelitte samassa yliopistossa.
Teillä on sama ammattikin, mutta sinä menestyt, ja hän ei.
Ei se johdu hänen pahuudestaan ja sinun hyvyydestäsi, -
vaikka kyllä sekin jotain merkitsee.
Syynä on kuitenkin se, että Jumala siunaa sinua, -
koska ymmärrät elämän erään lainalaisuuden: -
sen, että uskovalle tärkeintä on kuunnella Jumalan ääntä.
Meidän on tiedettävä Hänen tahtonsa.
"Mutta olkaa sanan tekijöitä, eikä vain sen kuulijoita."
Miksi kuulemme Herramme, Jumalamme, ääntä?
Miten se ylipäänsä tapahtuu?
Se alkaa siitä, mitä Jumala sanoi Joosualle, Nuunin pojalle.
Hän käski Joosuaa tutkiskelemaan Sanaa päivät ja yöt.
Luetaan tämä tärkeä kohta omin silmin.
Joos. 1:8: "Älköön tämä lain kirja sinun suustasi poistuko, -
vaan tutkiskele sitä päivät ja yöt, -
että tarkoin noudattaisit kaikkea, mitä siihen on kirjoitettu, -
sillä silloin sinä onnistut teilläsi ja silloin sinä menestyt."
Kun siis alat puhua Jumalan Sanaa, -
tutkiskella sitä päivät ja yöt -
ja tehdä sitä, mitä siihen on kirjoitettu, -
saat siunauksen.
Se, toimiiko siunaus elämässämme, riippuu meistä.
Se riippuu kuuntelemisesta ja kuuliaisuudesta.
Se riippuu siitä, miten kuuntelemme.
Jeshua sanoi: "Katsokaa siis, miten kuulette."
Kuuleminen on tärkeää, koska usko tulee kuulemisesta, -
ja kuuleminen Jumalan Sanasta.
Kun kuulet Herran, Jumalasi ääntä, alat tehdä sitä, mitä hän pyytää.
Tiedät, että Hän pyytää sitä sinun parhaaksesi.
Hän tahtoo sinun elävän siunattua elämää.
Hän tahtoo sinun olevan siunaus ja elävä todistus muille.
Hän tahtoo elämäsi kirkastavan Hänen nimeään.
Se tuo muita uskoon.
Palataan 5. Mooseksen kirjaan.
5. Moos. 28:1: -
"Jos kuulet Herran, sinun Jumalasi, ääntä -
ja pidät tarkoin kaikki hänen käskynsä, -
jotka minä tänä päivänä sinulle annan, -
niin Herra, sinun Jumalasi, asettaa sinut korkeammaksi -
kaikkia kansoja maan päällä."
Muistellaanpa Israelin kansan historiaa.
Silloin kun Israelin kansa vaelsi Herralle kuuliaisena -
ja teki sen, mitä Herra käski, se oli korkeampi kaikkia kansoja.
Mitä tapahtui, kun Israel totteli Jumalaa?
Israel rakensi pyhäkön Herralle, hengellisen keskuksen, -
jonne kansat kokoontuisivat juhlimaan kolmesti vuodessa, -
Herran juhla-aikoina.
Jerusalem oli herätyksen keskus.
Ihmiset tulivat sinne etsimään Jumalan kasvoja.
Jumala oli yhteydessä ihmisiin, koska maan päällä oli siunaus.
Siunaus tuli, koska kansa kuuli Herraa ja teki Hänen tahtonsa.
Entä mitä tapahtui, kun kansa ei kuullut Herraa?
Israelin kansan historiassa on sekä nousuja että laskuja.
Herra sanoi Abrahamille: -
"...teen sinun jälkeläistesi luvun paljoksi kuin taivaan tähdet -
ja hiekka, joka on meren rannalla..."
Kun siis Israelin kansa nousee hengellisesti -
kuullessaan ja totellessaan Herraa, -
se kasvaa ja kohoaa korkealle kuin taivaan tähdet.
Kun se ei kuule eikä tottele Jumalaa, -
se on kuin hiekkaa, jota poljetaan jalkojen alla.
Kumpaa te haluatte olla, -
kuin taivaan tähdet vai kuin meren hiekka?
En haluaisi olla hiekkaa.
Jotkut sanovat, että vertauksessa on kyse vain määrästä.
Ei, vaan se tarkoittaa myös sitä, -
että kun Israelin kansa kuulee Herraa, se on kuin taivaan tähdet.
Viholliset eivät voi sille mitään.
Tähdet ovat liian korkealla.
Tähdet valaisevat yötä.
Hiekka on vain tomua.
Se tallataan jalkoihin.
Tähdet ovat yön valoja.
Ne näyttävät tietä pimeydessä.
Niin mekin, kun kuulemme Herran ääntä ja teemme Hänen tahtonsa.
Se alkaa siitä, että luovumme kaikesta, -
joka häiritsee meitä ajatuksissamme ja mielessämme, -
ja päätämme ottaa selvää Jumalan tahdosta.
Siksi pyydän Isältä ennen kaikkea kuuliaista sydäntä.
Suuntaan itseni kuulemaan Herran ääntä.
Ensin on tutkittava Jumalan Sanaa.
Sitten on puhuttava ja tehtävä.
Ensin suuntaan itseni kuullakseni Jumalan äänen.
Tahdon tietää, mitä Hän sanoo minulle henkilökohtaisesti.
Tiedän kyllä, mitä Hän sanoo Israelille ja seurakunnalle, -
mutta mitä Hän sanoo juuri minulle?
Minun on tietysti kuultava ja toteltava kaikkea sitä, -
mitä Hän Sanassaan sanoo.
Hän sanoo, mitä pitää tehdä ja mitä ei saa tehdä.
Se on jo osa minua, koska olen Hänen omansa.
Teen jo sen, koska olen syntynyt uudesti.
Se asuu minussa.
Mutta mitä Hän sanoo minulle henkilökohtaisesti?
Sitä varten paastoan, rukoilen ja keskustelen Hänen kanssaan.
Haluan kuulla, mitä Hän puhuu minulle.
Jumala löytää keinon puhua meille.
Jos haluamme siunauksen, meidän on kuultava, mitä Hän sanoo.
"Ja kaikki nämä siunaukset tulevat sinun osaksesi -
ja saavuttavat sinut, jos kuulet Herran, sinun Jumalasi, ääntä."
Mitä siunaus on?
Se tarkoittaa kasvua ja yltäkylläisyyttä.
5. Moos. 28:3: "Siunattu olet sinä kaupungissa ja siunattu olet kedolla."
Siis pellolla, jolla työskentelet, ja kaupungissa, jossa kuljet.
Siunattu olet kaikessa, mitä teet.
"Siunattu on sinun kohtusi hedelmä ja maasi hedelmä..."
Lapsesi ovat siunattuja, ja menestyt työssäsi.
"...ja sinun karjasi hedelmä, -
raavaittesi vasikat ja lampaittesi karitsat.
Siunattu on sinun korisi ja sinun taikinakaukalosi."
Jos olet johtotehtävissä, -
kaikki alaisesikin ovat siunattuja.
Olen kokenut sen elämässäni.
Olen nähnyt sen kanssani työskentelevien kohdalla.
Jos kuulen Herran ääntä ja teen Hänen tahtonsa, -
en vain minä ole siunattu, vaan myös kaikki ympärilläni, -
kaikki me, jotka tarvitsemme toisiamme.
Hän jatkaa: -
"Siunattu olet tullessasi ja siunattu olet lähtiessäsi."
Minne ikinä menetkin, olet siunattu.
Jumala siunaa sinua mennessäsi ja palatessasi.
Voimallista! Kukapa sitä ei tahtoisi?
"Herra antaa sinun voittaa vihollisesi, jotka nousevat sinua vastaan; -
yhtä tietä he lähtevät sinua vastaan, -
mutta seitsemää tietä he sinua pakenevat."
Jumala ei siis lupaa, ettei Israelilla olisi vihollisia, -
niitä, jotka haluavat tuhota sen.
Mitä Jeshua sanoi Johanneksen luvussa 10?
Luetaan se ja jatketaan sitten eteenpäin.
Uskon, että tämä opetus ei ainoastaan lisää ymmärrystänne, -
vaan myös kokemustanne Herran siunauksesta.
Joh. 10:10: -
"Varas ei tule muuta kuin varastamaan ja tappamaan -
ja tuhoamaan."
Hän ei lupaa, että vihollisia ei olisi, vaan sanoo meistä näin: -
"Minä olen tullut, että heillä olisi elämä ja olisi yltäkylläisyys."
Mitä se tarkoittaa?
Yltäkylläisyys tarkoittaa siunausta.
Jeshua sanoo, että jos olemme Hänen ystäviään, -
sillä Hän sanoo meitä ystävikseen, -
teemme, mitä Hän käskee.
"...yhtä tietä he lähtevät sinua vastaan, -
mutta seitsemää tietä he sinua pakenevat.
Herra käskee siunauksen seurata sinua jyväaitoissasi -
ja kaikessa, mihin ryhdyt..."
Hän siunaa sinua kodissasi -
ja kaikessa, mihin kädelläsi kosket.
"...hän siunaa sinua siinä maassa, -
jonka Herra, sinun Jumalasi, sinulle antaa."
Hän siunaa sinua siellä, mihin Hän on sinut asettanut.
Iisak halusi Egyptiin, mutta Herra kielsi häntä menemästä sinne.
"Jää asumaan maahan, jonka minä sinulle sanon," Herra sanoi.
Herra lupasi siunata häntä siellä -
Abrahamin kuuliaisuuden tähden.
Herra lupasi siunata Iisakia. Mitä Iisakin piti tehdä?
Kuulla Herran, isänsä Jumalan ääntä, -
ja tehdä se, mitä Hän käskee.
Herra siunasikin Iisakia satakertaisesti.
"Herra korottaa sinut hänelle pyhitetyksi kansaksi..."
Monet tekevät kaikkensa ollakseen pyhiä.
He yrittävät sitä omin voimin, mutta on kovin vaikeaa olla pyhä.
Mutta jos kuuntelet Herraa ja teet, mitä Hän käskee, -
olet pyhä saamasi siunauksen ansiosta.
Hän antaa sinulle pyhyytensä.
"Herra korottaa sinut hänelle pyhitetyksi kansaksi, -
niinkuin hän valalla vannoen on sinulle luvannut, -
jos sinä noudatat Herran, sinun Jumalasi, käskyjä -
ja vaellat hänen teitänsä."
Jos kuulet Hänen ääntään ja noudatat Hänen käskyjään, -
vaellat Hänen teitään.
Jumala johdattaa sinua.
Silloin olet siunattu, koska se ei ole oma tiesi, vaan Herran tie.
"Ja kaikki kansat maan päällä näkevät, -
että Herra on ottanut sinut nimiinsä; ja he pelkäävät sinua.
Ja Herra antaa sinulle ylen runsaasti hyvää, -
tekee sinun kohtusi hedelmän, karjasi hedelmän ja maasi hedelmän -
ylen runsaaksi siinä maassa, -
jonka Herra sinun isillesi vannotulla valalla on luvannut antaa sinulle.
Herra avaa sinulle rikkaan aarrekammionsa, taivaan..."
Vaikuttavaa!
Mikä on aarrekammio, otsar?
Israelin valtiovarainministeriö on hepreaksi misrad ha-otsar.
Hallitus päättää budjetista, -
ja valtiovarainministeriö panee sen toimeen.
Se jakaa "aarteen", budjetin, -
muille ministeriöille.
Myös Herralla on aarre, -
taivaassa.
Me kaikki tarvitsemme sitä.
Jos kuulet Herran ääntä ja teet, mitä Hän käskee, -
"Herra avaa sinulle..."
Jeshualla on Daavidin avain.
Jonka Hän avaa, sitä ei kukaan sulje, -
ja jonka Hän sulkee, sitä ei kukaan avaa.
Jos kuulemme Herran ääntä ja teemme Hänen tahtonsa, -
Jumala avaa meille rikkaan aarrekammionsa, taivaan.
On tärkeää, että Hän sanoo sen olevan -
"hyvä aarrekammio" (alkutekstin mukaan).
"...antaakseen sinun maallesi sateen aikanansa -
ja siunatakseen kaikki sinun kättesi työt; -
ja sinä lainaat monelle kansalle, -
mutta sinun itsesi ei tarvitse lainaa ottaa."
Hengellisesti on tärkeää, -
että Herra antaa sateen ajallaan.
Se on Pyhä Henki, elävän Jumalan Henki.
Hän lupaa myös fyysistä sadetta.
Emme jää kenellekään velkaa mitään, paitsi rakkautta.
"Älkää olko kenellekään mitään velkaa, -
muuta kuin että toisianne rakastatte," sanoo Paavali.
Jumala lupaa, ettette ole riippuvaisia ihmisistä.
Maallinen talous ei sido teitä.
Olette riippuvaisia taivaallisesta taloudesta.
Taivaallinen talous ei koskaan heilahtele.
Se on aina siunattu.
Jos teet mitä Jumala käskee, -
elät Hänen aarrekammiostaan, -
Hänen taivaallisesta valtiovarainministeriöstään.
Olen monesti kokenut tämän siunauksen, josta Herra puhuu.
Jos tarvitsen rahaa, en rukoile sitä, vaan tiedän, mitä tehdä.
Se on kirjoitettu: "Anna, niin sinulle annetaan!"
Sitten pyydän: "Avaa taivaan rikkaudet ja vuodata siunauksesi!"
Jatketaan.
"...ja sinä lainaat monelle kansalle, -
mutta sinun itsesi ei tarvitse lainaa ottaa.
Ja Herra tekee sinut pääksi eikä hännäksi..."
Pää ajattelee, ja häntä vain tekee perässä.
Häntä on riippuvainen päästä.
Herra lupasi, ettet ole riippuvainen kenestäkään.
"Teen sinusta suuren kansan, omaisuuskansan, siunatun kansan."
Et ole riippuvainen kenestäkään, vaan sinusta tulee pää.
Pystyt ajattelemaan; olet pää, etkä häntä.
"...sinä aina vain ylenet etkä koskaan alene, -
jos tottelet Herran, sinun Jumalasi, käskyjä, -
jotka minä tänä päivänä sinulle annan, että ne tarkoin pitäisit, -
etkä poikkea oikealle etkä vasemmalle -
yhdestäkään niistä sanoista, jotka minä tänä päivänä teille annan, -
et seuraa muita jumalia etkä palvele niitä."
Jeshua sanoi: "Herraa, sinun Jumalaasi, pitää sinun kumartaman -
ja häntä ainoata palveleman."
Yleneminen tarkoittaa myös mielentilaa.
Et ole alakuloinen, vaan aina onnellinen.
Et ole murheen lyömä etkä toivoton.
Jotkut ihmiset ovat aina vaikeuksissa. He epäonnistuvat aina.
Ei, sinä vain ylenet ja olet onnellinen. Herra siunaa sinua.
Nyt ymmärrämme tämän. Aika on lopussa.
Rukoilkaamme yhdessä Herran, Jeshua Messiaan, nimeen.
Taivaallinen Isä, kiitos Sanastasi!
Kiitos, Isä, että olet uskollinen sille, mitä olet Sanassasi sanonut.
Isä, uskon, että tämä opetus on tahtosi mukainen.
Herra, ota meitä kädestä -
ja auta meitä Pyhällä Hengelläsi kuulemaan sinua -
ja tekemään sen, mitä meiltä tahdot.
Siten saamme elämäämme siunauksen, -
kasvun ja yltäkylläisyyden, Jeshua Messiaan nimessä.
Suomennos: Hannele Lehtoranta